paragraph_text: Karijeru je počeo kao tiskar nastavljajući posao svog oca Giuseppea (1570. – 1639.) i ubrzo se profilirao kao jedan od najuspješnijih izdavača u Italiji. Izdavao je brojne arhitektonske crteže i kartografska djela među kojima je najznačajniji atlas Mercurio Geografico iz 1674. godine. U njemu se nalaze i tri zemljovida značajna za kartografiju Hrvatske koje je izradio Giacomo Cantelli da Vignola.